Title: กฎกระทรวง ฉบับที่ 20 (พ.ศ. 2525) ออกตามความในพระราชบัญญัติยา พ.ศ. 2510

กฎกระทรวง
ฉบับที่ ๒๐
(พ.ศ. ๒๕๒๕)
ออกตามความในพระราชบัญญัติยา
พ.ศ. ๒๕๑๐[๑]

อาศัยอำนาจตามความในมาตรา ๕ แห่งพระราชบัญญัติยา พ.ศ. ๒๕๑๐
และมาตรา ๙๑ (๕) แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา
(ฉบับที่ ๓) พ.ศ. ๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้

ข้อ ๑ 
ในกรณีที่พนักงานเจ้าหน้าที่สั่งให้ผู้รับอนุญาตผลิตยา ผู้รับอนุญาตขายยา หรือผู้รับอนุญาตนำหรือสั่งยาเข้ามาในราชอาณาจักร
จัดเก็บยาที่ไม่ปลอดภัยหรืออาจเป็นอันตรายแก่ผู้ใช้ยา
ให้บุคคลดังกล่าวจัดเก็บยาของตนคืนและส่งต่อสำนักงานคณะกรรมการอาหารและยา สำหรับกรุงเทพมหานคร
หรือสำนักงานสาธารณสุขจังหวัดสำหรับจังหวัดอื่นพร้อมด้วยรายละเอียดตามแบบที่กำหนดท้ายกฎกระทรวงภายในสิบห้าวันสำหรับยาที่ไม่ปลอดภัยแก่ผู้ใช้ยา
หรือสามสิบวันสำหรับยาที่อาจเป็นอันตรายต่อผู้ใช้ยา นับแต่วันได้รับคำสั่ง

ข้อ ๒ 
ในกรณีที่เห็นควรทำลายยาที่พนักงานเจ้าหน้าที่สั่งให้ผู้รับอนุญาตผลิตยา
ผู้รับอนุญาตขายยา หรือผู้รับอนุญาตนำหรือสั่งยาเข้ามาในราชอาณาจักร จัดส่งตามข้อ
๑ ให้เลขาธิการคณะกรรมการอาหารและยาหรือผู้ว่าราชการจังหวัด แล้วแต่กรณี
แต่งตั้งพนักงานเจ้าหน้าที่ไม่น้อยกว่าสองคน
ดำเนินการทำลายตามความเหมาะสมแล้วรายงานให้ทราบ

ข้อ ๓ 
ในกรณีที่พนักงานเจ้าหน้าที่เป็นผู้เรียกเก็บยาที่ระบุในข้อ ๑ ให้พนักงานเจ้าหน้าที่นำยานั้นส่งต่อสำนักงานคณะกรรมการอาหารและยา
หรือสำนักงานสาธารณสุขจังหวัด หรือสั่งเป็นหนังสือให้ผู้รับอนุญาตผลิตยา
ผู้รับอนุญาตขายยา หรือผู้รับอนุญาตให้นำหรือสั่งยาเข้ามาในราชอาณาจักร
ส่งยานั้นต่อสำนักงานคณะกรรมการอาหารและยาหรือสำนักงานสาธารณสุขจังหวัด
การส่งยาและการทำลายยาให้ปฏิบัติตามข้อ ๑ และข้อ ๒

ให้ไว้ ณ วันที่ ๑๓ ตุลาคม พ.ศ. ๒๕๒๕
ส. 
พริ้งพวงแก้ว
รัฐมนตรีว่าการกระทรวงสาธารณสุข

เลขรับที่ ................................................ 
วันที่ ...................................................... 
ลงชื่อ .............................. 
    ผู้รับมอบยา

รายการเรียกเก็บยาคืน

ชื่อผู้รับอนุญาต
...........................................................  ใบอนุญาตเลขที่..........................................
ชื่อสถานที่
........................................................................  อยู่เลขที่ ....................  ตรอก/ซอย .............................................  ถนน.......................................
หมู่ที่
..............  ตำบล/แขวง ...................................................  อำเภอ/เขต.............................................................................
จังหวัด
........................................................................  โทรศัพท์...........................................................

ลำดับที่

ชื่อยา

เลขที่ใบสำคัญ
การขึ้นทะเบียน
ตำรับยา

เลขที่หรืออักษร
ของครั้งที่ผลิต
วันที่ผลิต

จำนวน/ปริมาณ

สถานที่เรียกเก็บยาคืน

เหตุผลในการเรียกเก็บ
ยาคืน

ชื่อสถานที่

ที่ตั้ง

                                                                                                      (ลายมือชื่อ)
...........................................................ผู้รับอนุญาต
                                                                                                                                (ผู้ส่งมอบยา)
(ลายมือชื่อ) ...........................................................พนักงานเจ้าหน้าที่
(ผู้รับมอบยา)

สุกัญญา/จัดทำ
๑๓ พฤษภาคม ๒๕๕๒

รัศม์วรรณวลัย/ตรวจ
๒๗
พฤษภาคม ๒๕๕๒

ศิรวัชร์/ปรับปรุง
๒๖
พฤศจิกายน ๒๕๖๑

อุไลพร/สลิลลา/ปรับปรุง
๑๐ พฤษภาคม ๒๕๖๒

วศิน/ตรวจ
๒๔ พฤษภาคม ๒๕๖๒

[๑] ราชกิจจานุเบกษา
เล่ม ๙๙/ตอนที่ ๑๖๔/ฉบับพิเศษ หน้า ๔๓/๓ พฤศจิกายน ๒๕๒๕